《晚步卷雪楼基上》
宋代·董嗣杲

客中避尘喧，惟寻幽夐憩。
扶行趁斜日，晚色荡沙际。
渔湖尽数罟，营利若聚蚋。
水退江岸落，天寒民屋敝。
万景眩朝暮，聊足供疑睇。
雪翻虚空涛，吐气嫉吞噬。
临江旧有楼，兴吴谁此誓。
云树掩荒基，灵乌趁船祭。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。